คาดสัปดาห์หน้าค่าบาทกรอบ29.70-29.90
ศูนย์วิจัยกสิกรไทย คาดสัปดาห์หน้าบาทเคลื่อนไหวที่ 29.70-29.90 บาทต่อดอลลาร์ฯแนะจับตาทิศทางดอกเบี้ยนโยบายของไทย 20 ก.พ. นี้
16 ก.พ. 2556

ศูนย์วิจัยกสิกรไทย คาดสัปดาห์หน้าบาทเคลื่อนไหวที่ 29.70-29.90 บาทต่อดอลลาร์ฯแนะจับตาทิศทางดอกเบี้ยนโยบายของไทย 20 ก.พ. นี้
บริษัทศูนย์วิจัยกสิกรไทย คาดการณ์ ค่าเงินบาทสัปดาห์หน้า  (18-22 ก.พ.) อาจเคลื่อนไหวในกรอบ 29.70-29.90บาทต่อดอลลาร์ฯ โดยต้องติดตามทิศทางอัตราดอกเบี้ยนโยบายของไทยจากผลการประชุมกนง.(20 ก.พ.) และการตอบรับของตลาดหลังการประชุม G20 ขณะที่ ตัวเลขเศรษฐกิจสหรัฐฯ ที่สำคัญ ได้แก่ ผลสำรวจแนวโน้มธุรกิจของเฟดสาขาฟิลาเดลเฟีย ดัชนีตลาดที่อยู่อาศัยเดือนก.พ. ดัชนีราคาผู้บริโภค ยอดขายบ้านมือสอง ข้อมูลการเริ่มสร้างบ้าน การขออนุญาตก่อสร้าง ดัชนีชี้นำเศรษฐกิจเดือนม.ค. และจำนวนผู้ขอรับสวัสดิการว่างงานรายสัปดาห์ นอกจากนี้ นักลงทุนอาจติดตามผลสำรวจดัชนี PMI ภาคการผลิต (เบื้องต้น) สำหรับเดือนก.พ. ของหลายๆประเทศด้วยเช่นกัน อนึ่ง ตลาดการเงินสหรัฐฯ จะปิดทำการในวันจันทร์ที่ 18 ก.พ. เนื่องในวัน Presidents Day